ผมมีอะไรกับแฟนเมื่อประมาณวันที่ 8 - 9 ก.ค แล้ววันที่ 13 - 14 มีเลือดสีน้ำตาลออกมาประมาณเกือบเต็มแผ่นผาอนามัย แล้ววัน 18 ก.ค มีเลือดสีแดงออกมานิดหน่อย (เมื่อเดือนที่แล้วประจำเดือนของแฟนผมเริ่มมาวันที่ 15 มิ.ย มาประมาณ 7 - 10 วัน แล้วแต่ว่าจะมาเยอะหรือน้อย ) คือผมคิดว่าช่วงนี้น่าจะเป็นช่วงมีประจำเดือนของแฟน พออจะเป็นไปได้ไหมครับว่าจะไม่ท้อง
สวัสดีค่ะ หากประจำเดือนในรอบก่อนมาวันที่ 15 มิ.ย. แล้วในวันที่ 13-14 ก.ค. ได้มีเลือดสีน้ำตาลออกมาเกือบเต็มแผ่นอนามัย เลือดดังกล่าวก็น่าจะเป็นประจำเดือนได้ แต่เนื่องจากมีปริมาณน้อยกว่าปกติ (ที่เคยมานาน 7-10 วัน) แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็แสดงว่าน่าจะเป็นประจำเดือน ส่วนเลือดที่ออกในวันที่ 18 ก.ค. อาจเป็นประจำเดือนที่ยังค้างอยู่ในมดลูกก็ได้ แต่หากหลังจากนี้ ยังคงมีเลือดออกมาอีกเรื่อยๆ ก็จะถือเป็นอาการเลือดออกผิดปกติ โดยหากไม่ได้เกิดจากการตั้งครรภ์ ก็จะเกิดจากสาเหตุต่างๆ เช่น- มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย- มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้นดังนั้น หากหลังจากนี้ ยังคงมีเลือดออกมาอีกเรื่อยๆ หรือประจำเดือนในรอบต่อๆ ไป ยังคงมีปริมาณที่น้อยมาก ก็ควรไปพบสูติ-นรีแพทย์เพื่อตรวจหาสาเหตุค่ะ